****

**LIETUVOS RESPUBLIKOS ekonomikos ir inovacijų MINISTRAS**

**įsakymas**

**DĖL STUDIJŲ PROGRAMŲ, SUSIJUSIŲ SU AUKŠTOS PRIDĖTINĖS VERTĖS SEKTORIAIS IR SKIRTŲ REGIONŲ INVESTICINIO PATRAUKLUMO DIDINIMUI, TIKSLINIŲ SKATINAMŲJŲ STIPENDIJŲ DYDŽIO IR JŲ SKAIČIAUS, PRELIMINARAUS TIKSLINIŲ SKATINAMŲJŲ STIPENDIJŲ PASKIRSTYMO PAGAL NUSTATYTAS STUDIJŲ PROGRAMAS IR AUKŠTĄSIAS MOKYKLAS SĄRAŠO PATVIRTINIMO**

2020 m. rugpjūčio 13 d. Nr. 4-672

Vilnius

Vadovaudamasis Paramos aukštųjų mokyklų studentams teikimo tvarkos aprašo, patvirtinto Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, 7 punktu:

1. T v i r t i n u pridedamą Studijų programų, susijusių su aukštos pridėtinės vertės sektoriais ir skirtų regionų investicinio patrauklumo didinimui, tikslinių skatinamųjų stipendijų dydžio ir jų skaičiaus, preliminaraus tikslinių skatinamųjų stipendijų paskirstymo pagal nustatytas studijų programas ir aukštąsias mokyklas sąrašą (toliau – Sąrašas) (pridedama).

2. N u s t a t a u, kad tikslinės skatinamosios stipendijos skiriamos 2020 metais į šio įsakymo 1 punktu patvirtintame Sąraše nurodytų studijų programų valstybės finansuojamas vietas įstojusiems studentams, atitinkantiems Lietuvos Respublikos švietimo, mokslo ir sporto ministro 2020 m. vasario 4 d. įsakymo Nr. V-148 „Dėl mažiausio stojamojo konkursinio balo stojantiesiems į pirmosios pakopos ir vientisųjų studijų valstybės finansuojamas studijų vietas ir pretenduojantiems į studijų stipendijas 2020 metais nustatymo“ 1 punkte nustatytą mažiausią stojamąjį konkursinį balą.

3. Šio įsakymo 1 punkte patvirtintame Sąraše nurodytas tikslinių skatinamųjų stipendijų skaičius gali būti perskirstomas kitų Sąraše nurodytų tos pačios aukštosios mokyklos studijų programų valstybės finansuojamose studijų vietose studijuojantiems studentams arba Sąraše nurodytų kitų aukštųjų mokyklų studijų programų valstybės finansuojamose studijų vietose studijuojantiems studentams, pritarus Lietuvos Respublikos ekonomikos ir inovacijų ministerijai, jei vadovaujantis Lietuvos Respublikos švietimo, mokslo ir sporto ministro 2018 m. gegužės 31 d. įsakymo Nr. V-522 „Dėl minimalaus studijų programų studijų vietų skaičiaus valstybinėse aukštosiose mokyklose pagal studijų kryptis ir (arba) krypčių grupes ir studijų pakopas nustatymo“ 1.3 papunktyje nurodytas priimtųjų skaičius per pagrindinį priėmimo etapą yra mažesnis už nustatytą minimalų studijų vietų skaičių.

Ekonomikos ir inovacijų ministras

Parengė

Lietuvos Respublikos

ekonomikos ir inovacijų ministerijos

Ekonomikos plėtros departamento

Žmogiškųjų išteklių plėtros skyriaus patarėja

Jurga Šimkutė

PATVIRTINTA

Lietuvos Respublikos ekonomikos ir inovacijų ministro

2020 m. rugpjūčio 13 d. įsakymu Nr. 4-672

**STUDIJŲ PROGRAMŲ, SUSIJUSIŲ SU AUKŠTOS PRIDĖTINĖS VERTĖS SEKTORIAIS IR SKIRTŲ REGIONŲ INVESTICINIO PATRAUKLUMO DIDINIMUI, TIKSLINIŲ SKATINAMŲJŲ STIPENDIJŲ DYDŽIO IR JŲ SKAIČIAUS, PRELIMINARAUS TIKSLINIŲ SKATINAMŲJŲ STIPENDIJŲ PASKIRSTYMO PAGAL STUDIJŲ PROGRAMAS IR AUKŠTĄSIAS MOKYKLAS SĄRAŠAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Aukštoji mokykla (miestas, kuriame vykdomos studijos)** | **Studijų programos valstybinis kodas** | **Studijų programos pavadinimas** | **Tikslinės skatinamosios stipendijos, skiriamos vienam valstybinės aukštosios mokyklos studentui, studijuojančiam valstybės finansuojamoje studijų vietoje, vieno mėnesio dydis (Eur)** | **Preliminarus tikslinių skatinamųjų stipendijų skaičius** |
| 1 | Alytaus kolegija  (Alytus) | 6531BX001 | Informacinių sistemų technologijos | 200 | 12 |
| 6531BX039 | Multimedija ir vizualinė komunikacija | 200 | 12 |
| 6531EX001 | Automobilių transporto inžinerija | 200 | 12 |
| 2 | Kauno technologijos universitetas  (Panevėžys) | 6121EX085 | Programuojamos automatikos sistemos | 200 | 12 |
| 3 | Klaipėdos universitetas  (Klaipėda) | 6121BX028 | Informatika | 200 | 12 |
| 6121BX029 | Informatikos inžinerija | 200 | 12 |
| 6121EX061 | Chemijos inžinerija (aplinka ir energija) | 200 | 12 |
| 6121EX062 | Elektros inžinerija | 200 | 12 |
| 6121EX066 | Mechanikos inžinerija | 200 | 12 |
| 4 | Klaipėdos valstybinė kolegija  (Klaipėda) | 6531BX004 | Informatika | 200 | 12 |
| 6531BX005 | Informatikos inžinerija | 200 | 12 |
| 6531EX013 | Mechanikos inžinerija | 200 | 12 |
| 6531EX014 | Elektros ir automatikos inžinerija | 200 | 12 |
| 6531EX015 | Automobilių transporto inžinerija | 200 | 12 |
| 5 | Lietuvos aukštoji jūreivystės mokykla  (Klaipėda) | 6531EX046 | Laivų elektros įrenginių eksploatavimas | 200 | 12 |
| 6531EX045 | Laivų energetinių įrenginių eksploatavimas | 200 | 12 |
| 6533BX002 | Laivybos ir logistikos informacijos sistemos | 200 | 12 |
| 6 | Marijampolės kolegija  (Marijampolė) | 6531BX019 | Informacinių sistemų technologijos ir kibernetinė sauga | 200 | 12 |
| 7 | Panevėžio kolegija  (Panevėžys) | 6531BX017 | Kompiuterių tinklų administravimas | 200 | 12 |
| 6531BX036 | Informacijos sistemų kūrimas ir priežiūra | 200 | 12 |
| 6531EX037 | Elektros ir automatikos įrenginiai | 200 | 12 |
| 6531EX038 | Kompiuterių technika | 200 | 12 |
| 6533EX005 | Elektromechanika | 200 | 12 |
| 8 | Šiaulių universitetas  (Šiauliai) | 6121AX011 | Finansų matematika | 200 | 12 |
| 6121BX009 | Programų sistemos | 200 | 12 |
| 6121EX058 | Elektronikos inžinerija ir robotika | 200 | 12 |
| 9 | Šiaulių valstybinė kolegija  (Šiauliai) | 6531BX021 | Informacinių sistemų technologija | 200 | 12 |
|  |  | 6531BX022 | Multimedijos technologijos | 200 | 12 |
|  |  | 6531BX040 | Programų sistemos | 200 | 12 |
|  |  | 6531EX062 | Mechatronika | 200 | 12 |
|  |  | 6533EX002 | Automatikos ir elektros inžinerija | 200 | 12 |
|  |  | 6533EX003 | Autotransporto elektronika | 200 | 12 |
|  |  | 6531EX048 | Automobilių techninis eksploatavimas | 200 | 12 |
| 10 | Utenos kolegija  (Utena) | 6531BX020 | Informacinių sistemų inžinerija | 200 | 12 |
| 6531EX043 | Automatinio valdymo sistemos | 200 | 12 |
| **Iš viso:** | | | | | **420** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_